მიხეილ ჯიბუტი, პროფესორი: - საბჭოთა კავშირის დროს არსებობდა მიწის საკუთრების ერთი სისტემა - საერთო-სახალხო ან კოლმეურნეობა. დამოუკიდებლობის შემდეგ მიწა მთლიანად აღმოჩნდა სახელმწიფოს ხელში. მას შემდეგ არ ჩატარებულა აღწერა, არ დადგენილა, ხარისხობრივად როგორია მიწა, ვის ეკუთვნის, ვის რა დარჩა. ამ დაუსრულებელი რეფორმის პირობებში აბსურდია მიწის გაყიდვის შესახებ კანონმდებლობაზე მუშაობა. ამ საკითხზე უკვე 20 წელია, მსჯელობენ. ხან საძოვარს შეუცვალეს სტატუსი, ხან - სასოფლო-სამეურნეო სავარგულს, ქაოსია, რადგან არ არსებობს მიწის ერთიანი კოდექსი, ფრაგმენტულად მიღებული კანონი კი ყოველთვის არის ვიღაცის ინტერესის გამომხატველი. დღევანდელი ხელისუფლების მონდომებაც ქმნის საფრთხეს, რომ ქართველი უმიწოდ დარჩეს. რა დროს გაყიდვის შესახებ რეგულაციებზე ლაპარაკია, ჯერ რეფორმა დავასრულოთ, მერე განვსაზღვროთ, როგორ გავუფრთხილდეთ ქონებას.